Mieunături urbane
2024-11-06 16:00 - 19:00 (Europe/Bucharest) | Auditoriumul Joseph Schmidt (Universitatea Ștefan cel Mare) (Suceava) (USV)
Miercuri, 6 Noiembrie 2024, începând cu orele 16:00 și 18:00, la Auditoriumul Joseph Schmidt din cadrul Universității Ștefan cel Mare din Suceava va avea loc spectacolul Mieunături urbane de Ana Gabriela Cadariu.

Regie: Olga Macrinici.
Interpretare mimico-gestuală: Mădălina Bota.
Scenografie: Iszlai Erika.
Muzică: Zeno Apostolache Kiss.
În distribuție: Andreea Ajtai, Claudiu Ardelean, Emilia Banciu, Alice Bratu și Cristina Ungureanu.
Sand-artist: Alice Bratu.
„Mieunături urbane” este un o colecție de instantanee atent selectate de Ana-Gabriela Cadariu, cu oameni și animale din zilele noastre, care trăiesc într-un oraș ca al nostru, pe o stradă exact ca a noastră, într-o casă întocmai ca a noastră, care învață să conviețuiască împreună și se confruntă cu tot felul de provocări.
Vă invităm să descoperiți mai multe despre aceste provocări și a importanței relației dintre oameni și animale alături de cățelușa Sasha, pisicile Viki și Miha, precum și prietenii lor cu două picioare – Lore și Filip.
„Mieunături urbane” este un spectacol pentru întreaga familie, plin de muzică și culoare, urechi ciulite și codițe fluturânde, din care vom învăța cu toții despre responsabilitatea pe care o avem unii față de alții, indiferent de vârstă, limba pe care o vorbim sau culoarea blănii.

Hansel și Gretel
2024-10-16 16:00 - 19:00
Miercuri, 16 Octombrie 2024, începând cu orele 16:00 și 18:00, la Auditoriumul Joseph Schmidt din cadrul Universității Ștefan cel Mare din Suceava va avea loc spectacolul de teatru Hansel și Gretel după Frații Grimm.

Spectacol susținut de Teatrul Pentru Copii si Tineret Vasilache din Botoșani.
Regia și scenariul: Georgeta Lozincă.
Scenografia și păpușile: Tünde Tomos.
Muzica: Zeno Apostolache Kiss.
În distribuție: Claudiu Ardelean, Andreea Ajtai, Mioara Topor, Iuliu Pop Andrieș și Claudiu Banciu.
Începând cu ora 20:00, la Observatorul Astronomic Suceava vor avea loc observații astronomice.
